Virus

Un virus es un agente submicroscopic que debe infectar cellulas vivente pro reproducer se. Viruses pote infectar organismos como animales (human includite), plantas, e bacterios, ubi illos pote causar inflammationes. Illos es responsabile de maladias viral contagiose.

Al exterior del hospite, particulas viral (appellate viriones) pote infectar nove individuos.

Un virus pote esser inveloppate de glycoproteinas. Le scalia que contine le genoma es appellate le capside.

Componentes
Un virus completemente disveloppate consiste de acido nucleic (ADN o ARN), circumferite de un theca de proteina e lipide. Le acido nucleic del virus interfere in le mechanismos cellular del hospite pro synthetisar acido nucleic, e modifica le cellula pro producer acido nucleic viral.

Typos
Phytoviruses (viruses de planta) es propagate per insectos e per nematodos. Zooviruses (viruses de animal) es propagate per contacto directe, per transmission respiratori, per insectos e per le communication de fluidos corporal.

Morbos
Viruses causa multe morbos como mosaicismo in multe plantas cultivate, myxomatosis, aphtha epizootic, rheumas, influenza, morbillo e poliomyelitis.

 Vide etiam 

 Virulentia
 Virologia
 Enterovirus
 Epidemia


Categoria:Medicina
Categoria:Epidemia